Kartet viser kirkeprovinsen San Antonio; markert er både bispedømmet Dallas og bispedømmet El Paso.
**Mark Joseph Seitz** (født 10. januar 1954 i Milwaukee i Wisconsin i USA) er katolsk biskop av El Paso.

Liv og virke
------------

### Bakgrunn

Mark Seitz, den eldste av ti søsken, begynte på presteseminaret i 1972 og studerte filosofi og teologi ved University of Dallas. 

### Prest

Biskopen av Dallas, Thomas Ambrose Tschoepe, presteviet ham den 17. mai 1980. Fra 1985 til 1994 var han professor i liturgiske studier og sakramental teologi ved *University of Dallas*. Han var også blant annet prorektor ved presteseminaret. 

### Hjelpebiskop i Dallas

Pave Benedikt XVI utnevnte ham til titulærbiskop av *Cozyla* og hjelpebiskop i Dallas den 11. mars 2010. Han ble ordinert til biskop av biskopen av Dallas, Kevin Joseph Farrell, den 27. april samme år; medkonsekratorer var Michael Gerard Duca, biskop av Shreveport, og Charles Victor Grahmann, biskop emeritus av Dallas.

### Biskop av El Paso

Pave Frans utnevnte ham til biskop av El Paso den 6. mai 2013. Innsettelsen i embedet fulgte den 9. juli samme år.

Den 27. juni 2019 eskorterte Seitz og flere medlemmer av Hope Border Institute i El Paso syv sentralamerikanske asylsøkere til Santa Fe International Bridge i Ciudad Juárez i Mexico for å hjelpe dem med å søke asyl i USA.

Den 18. juli 2017 utstedte biskop Seitz et hyrdebrev om immigrasjon der han sa at *«valgte ledere ennå ikke har opparbeidet moralsk mot til å vedta en permanent og omfattende innvandringsreform»* og berømmet innsatsen til de *«heroiske individer, familier, prester, ordenssøstre, menigheter og institusjoner som stiller opp til tjeneste for migranter og flyktninger»* og kampanjen *«mot militariseringen av våre grenser»*. Han uttrykte bekymring for innvandrerfamilier som frykter separasjon og for rettshåndhevere som *«setter livet på spill for å stanse strømmen av våpen og narkotika»*, men som er «plaget i samvittigheten av splittende politisk retorikk og nye påbud som kommer fra Washington, D.C.» Han fordømte profittbaserte innvandreranlegg, den fiendtlighet som utvises mot asylsøkere, og *«nedlatenheten om våre muslimske brødre og søstre»*.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Pave Pius X (1835-1914) \*1884
* Pave Benedikt XV (1854-1922) \*1907
* Pave Pius XII (1876-1958) \*1917
* Kardinal Francis Joseph Spellman (1889-1967) \*1932
* Kardinal Terence James Cooke (1921-1983) \*1965
* Kardinal Theodore Edgar McCarrick (1930- ) \*1977
* Kardinal Kevin Joseph Farrell (1947-) \*2002
* Biskop *Mark Joseph Seitz* (1954- ) \*2010

Referanser
----------

1. ↑  «Texas Bishop helps migrant family cross into U.S. on asylum trek». *America Magazine* **(engelsk)**. 28. juni 2019. Besøkt 21. januar 2020.
2. ↑  Guidos, Rhina (18. juli 2017). «Bishop Mark Seitz denounces hateful words, militarization of border». *National Catholic Reporter*. Catholic News Service. Besøkt 20. juli 2017.
3. ↑  http://www.catholic-hierarchy.org seitzm, lest 24. januar 2024

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy
 |